CELEX: C2006/165/57
Language: sk
Date: 2006-07-15 00:00:00
Title: Vec T-134/06: Žaloba podaná  11. mája 2006  – Xentral/ÚHVT – Pages Jaunes (slovná ochranná známka PAGESJAUNES.COM)

15.7.2006   
            
            
               SK
            
            
               Úradný vestník Európskej únie
            
            
               C 165/29
            
         Žaloba podaná 11. mája 2006 – Xentral/ÚHVT – Pages Jaunes (slovná ochranná známka PAGESJAUNES.COM)
   (Vec T-134/06)
   (2006/C 165/57)
   Jazyk, v ktorom bola žaloba podaná: francúzština
   Účastníci konania
   
      Žalobkyňa: Xentral LLC (Miami, Spojené štáty americké) (v zastúpení: A. Bertrand, advokát)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: Pages Jaunes SA (Sèvres, Francúzsko)
   Návrhy žalobkyne:
   
               —
            
            
               zrušiť rozhodnutie R 708/2005-1 prijaté 15. februára 2006,
            
         
               —
            
            
               potvrdiť ochrannú známku Spoločenstva PAGESJAUNES.COM,
            
         
               —
            
            
               zaviazať odvolací senát ÚHVT na náhradu všetkých trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Xentral LLC.
   
      Prihlasovaná ochranná známka: slovná ochranná známka „PAGESJAUNES.COM“ pre tovary triedy 16 (prihláška č. 1 880 871).
   
      Majiteľ ochrannej známky alebo označenia, ktoré je základom námietky: Pages Jaunes SA.
   
      Ochranná známka alebo označenie, ktoré je základom námietky: národná slovná ochranná známka „LESPAGESJAUNES“ pre tovary triedy 16, názov spoločnosti a obchodné meno „PAGES JAUNES“.
   
      Rozhodnutie námietkového oddelenia: námietka je prijatá pre všetky sporné tovary.
   
      Rozhodnutie odvolacieho senátu: zamietnutie odvolania.
   
      Dôvody žaloby: žalobkyňa sa odvoláva na svoje skoršie právo na názov domény „PAGESJAUNES.COM“, na základe ktorého je podľa nej možné namietať proti ochrannej známke a názvu spoločnosti namietateľa.
   Rovnako uplatňuje porušenie článku 7 ods. 1 písm. c) a d) nariadenia Rady č. 40/94 z dôvodu, že ochranná známka namietateľa bola obvyklá a mala veľmi slabú rozlišovaciu spôsobilosť.
   Žalobkyňa tvrdí, že jej ochranná známka, o ktorej zápis sa žiada, nijako nezasahuje do názvu spoločnosti a obchodného mena namietateľa.
   Žalobkyňa tiež popiera všeobecnú známosť ochrannej známky namietateľa.